आघातवर्धनीयता
किसी पदार्थ को दबाने पर (या संपीडक प्रतिबल की स्थिति में) विकृत होकर दाब के लम्बवत दिशा में फैलने का गुण आघातवर्धनीयता (Malleability) कहलाता है। आघातवर्धनीय पदार्थों को हथौड़े से पीटकर या बेलकर (रोलिंग करके) आसानी से चपटा किया जा सकता है। धातुएँ प्रायः आघातवर्धनीय हैं। सोना, लोहा, अलुमिनियम, ताँबा, पीतल, चाँदी, सीसा आदि आघातवर्धनीय हैं। आधुनिक आवर्त सारणी के १ से १२ तक के समूहों के तत्त्व आघातवर्ध्य हैं।
पाउडर धातुकर्म
चूर्ण धातुकर्म या पाउडर धातुकर्म या पाउडर धातुकी (Powder metallurgy) के अन्तर्गत विभिन्न प्रकार के प्रक्रम सम्मिलित हैं जिनमें सामग्री या घटकों को धातु के पाउडर से बनाया जाता है। पाउडर धातुकर्म के उपयोग से अन्य प्रक्रियाओं से बने उत्पादों की अपेक्षा सस्ते उत्पाद बनाए जा सकते हैं क्योंकि इसके उपयोग से अतिरिक्त धातु हटाने का खर्च नहीं आता या बहुत कम आता है।